| Jeff Bridges |
| --- |
|  |
|  |
|  |
| Tikras vardas | Jeffrey Leon Bridges |
|  |
| Gimė | 1949 m. gruodžio 4 d. (74 metai) Los Andželas, Kalifornija |
|  |
| Šalis |  JAV |
|  |  |
|  |  |
|  |  |
| Sutuoktinis | Susan Geston (nuo 1977) |
| Vaikai | 3 |
|  |
| Aktyvumo metai | 1951–dabar |
| Užsiėmimas | aktorius · dainininkas · prodiuseris · kompozitorius |
| Žymesni vaidmenys |
| The Dude„Didysis Lebovskis", 1998 m.Otisas „Badas" Bleikas„Pašėlusi širdis", 2009 m. |
| Apdovanojimai |
| 2010 m. – Oskaras – Geriausias pirmo plano aktorius („Pašėlusi širdis") |

**Džefris Leonas „Džefas" Bridžesas** (angl. *Jeffrey Leon „Jeff" Bridges*; g. 1949 m. gruodžio 12 d.) – JAV aktorius, kantri muzikantas ir prodiuseris. Jis kilęs iš žymios aktorių šeimos ir karjerą televizijoje pradėjo 1958 m. dar būdamas vaikas, su savo tėvu Loidu Bridžesu ir broliu Bo vaidindamas seriale „Sea Hunt". Jis pelnė Oskarą už geriausią vaidmenį filme „Pašėlusi širdis" (2009 m.), taip pat buvo nominuotas Oskarui už vaidmenis filmuose „The Last Picture Show", „Thunderbolt and Lightfoot", „Starman", „The Contender" ir „True Grit". Tarp kitų jo žymių filmų yra „The Big Lebowski", „Fearless", „Iron Man", „The Fabulous Baker Boys", „Jagged Edge", „Against All Odds", „The Fisher King", „Seabiscuit", „Arlington Road", „Tron" ir „Tron: Legacy".

Jaunystė
--------

Gimė Los Andžele, Kalifornijos valstijoje, garsioje aktorių šeimoje. Jo tėvas Loidas Bridžesas (1913–1998) ir motina Dorotė Bridžes (mergautinė pavardė Simpson; 1915–2009) buvo aktoriai. Jo vyresnysis brolis Bo taip pat yra aktorius. Bridžesas taip pat turi jaunesniąją seserį Lusindą bei turėjo dar vieną brolį, vardu Garetas, kuris mirė nuo staigaus kūdikių mirties sindromo 1948 m. Augdamas Bridžesas artimai bendravo su savo vyresniuoju broliu Bo, kuris, tėvui dirbant, atstojo tėvo figūrą. 1967 m. Bridžesas baigė Universiteto vidurinę mokyklą. Būdamas septyniolikos su tėvu ėmė dirbti „Anniversary Waltz" pastatyme. Po mokyklos baigimo Bridžesas išvyko į Niujorką, kur studijavo vaidybą „Herbert Berghof Studio" menų mokykloje. Kai jam sukako 18, Bridžesas įstojo į JAV pakrantės sargybos rezervą ir jame ištarnavo aštuonerius metus.

Džefas Bridžesas 2010 m. Independent Spirit Awards apdovanojimuose

Karjera
-------

### Kinas

Pirmą kartą ekranuose Bridžesas pasirodė būdamas vos keturių mėnesių amžiaus, 1950 m. filme „The Company She Keeps". Jaunystėje daugiausia vaidino su tėvu ir broliu. Pirmąjį svarbų vaidmenį gavo 1971  m. filme „The Last Picture Show" ir buvo nominuotas Oskaro apdovanojimui geriausio antraeilio vaidmens kategorijoje. Tuomet jam tebuvo 22-eji metai, todėl jis laikomas vienu jauniausių aktorių, nominuotų Oskaro apdovanojimui.

Vėliau sekė vienas iš jo žymesnių vaidmenų mokslinės fantastikos filme „Tronas" (1982 m.), kur jis atliko video žaidimų programuotojo Kevino Flino vaidmenį. 1984 m. Bridžesas dar kartą buvo nominuotas Oskarui už ateivio vaidmenį filme „Starman". 1998 m. aktorius vaidino brolių Koenų kulto klasikos filme „Didysis Lebovskis", kur atliko bene žymiausią savo vaidmenį – „The Dude". 2000 m. jis nominuotas Oskarui ketvirtą kartą, už vaidmenį filme „The Contender".

Nors pirmąją nominaciją aktorius pelnė palyginus anksti, iki Oskaro laimėjimo jam teko laukti net 38-erius metus. Pirmasis Oskaro apdovanojimas Bridžesui buvo įteiktas 2010 m. už kantri muzikanto vaidmenį filme „Pašėlusi širdis". Tuomet Bridžesui buvo 60 metų. Šeštąją Oskaro nominaciją Bridžesas pelnė už filmą „Tikras išbandymas" (*True Grit*, 2010 m.).

### Muzika

Bridžesas, paskatintas mamos, mokėsi groti pianinu ankstyvame amžiuje. Jis daug grodavo kol filmavosi kine. Savo debiutinį albumą „Be Here Soon" Bridžesas išleido 2000 m.

### Kita veikla

Džefas Bridžesas yra fotografas mėgėjas nuo pat vidurinės mokyklos ir ėmė fotografuoti filmo „Starman" filmavimo aikštelėje, tai pasiūlius tame pačiame filme vaidinusiai aktorei Karen Alen. Nuo 1980 m. jis fotografuodavo tiek filmo aikštelėje, tiek už jos ribų su savo mėgstamiausiu pilnai mechaniniu fotoaparatu „Widelux F8". Daugelį savo fotografijų jis publikavo internete, taip pat 2003 m. išleido knygą, pavadinimu „Pictures: Photographs by Jeff Bridges".

Bridžesas užsiima ir diktoriaus profesija. Jis skaitė tekstą daugeliui televizijos dokumentinių ir kitokių laidų. Įgarsino animacinio filmo „Surf’s Up" vieną iš veikėjų.

Asmeninis gyvenimas
-------------------

Džefas Bridžesas 1977 m. susituokė su Susan Geston. Jiedu turi tris dukteris: Isabelle Annie (gimė 1981 m.), Jessica Lily „Jessie" (gimė 1983 m.) ir Hayley Roselouise (gimė 1985 m.).

Filmografija
------------

* 1950: *The Company She Keeps*
* 1958–1960: *Sea Hunt*
* 1965: *The Loner*
* 1969: *The F.B.I.*
* 1969: *Silent Night, Lonely Night*
* 1970: *The Don Knotts Show*
* 1970: *Halls of Anger*
* 1971: *The Last Picture Show*
* 1971: *The Yin and the Yang of Mr. Go*
* 1971: *In Search of America*
* 1972: *Fat City*
* 1972: *Bloga kompanija*
* 1973: *Lolly-Madonna XXX*
* 1973: *The Last American Hero*
* 1973: *The Iceman Cometh*
* 1974: *Thunderbolt and Lightfoot*
* 1975: *Rancho Deluxe*
* 1975: *Hearts of the West*
* 1976: *Stay Hungry*
* 1976: *King Kong*
* 1978: *Somebody Killed Her Husband*
* 1979: *Winter Kills*
* 1979: *The American Success Company*
* 1980: *Heaven’s Gate*
* 1981: *Cutter’s Way*
* 1982: *Tronas*
* 1982: *Kiss Me Goodbye*
* 1982: *The Last Unicorn*
* 1984: *Against All Odds*
* 1984: *Starman*
* 1985: *Jagged Edge*
* 1985: *8 Million Ways to Die*
* 1986: *The Morning After*
* 1987: *Nadine*
* 1988: *Tucker: The Man and His Dream*
* 1989: *See You in the Morning*
* 1989: *The Fabulous Baker Boys*
* 1990: *Texasville*
* 1991: *The Fisher King*
* 1992: *American Heart*
* 1993: *The Vanishing*
* 1993: *Fearless*
* 1994: *Blown Away*
* 1995: *Laukinis Bilas*
* 1996: *White Squall*
* 1996: *The Mirror Has Two Faces*
* 1996: *Hidden in America*
* 1998: *Didysis Lebovskis*
* 1999: *Arlingtono kelias*
* 1999: *The Muse*
* 1999: *Simpatico*
* 2000: *The Contender*
* 2001: *Scenes of the Crime*
* 2001: *K-PAX*
* 2002: *Lost in La Mancha*
* 2003: *Masked and Anonymous*
* 2003: *Seabiscuit*
* 2004: *The Door in the Floor*
* 2005: *The Amateurs*
* 2005: *Tideland*
* 2006: *Stick It*
* 2007: *Surf’s Up*
* 2008: *A Dog Year*
* 2008: *Geležinis žmogus*
* 2008: *How to Lose Friends & Alienate People*
* 2009: *The Open Road*
* 2009: *Pašėlusi širdis*
* 2009: *The Men Who Stare at Goats*
* 2010: *Tronas: palikimas*
* 2010: *Tikras išbandymas*
* 2011: *Saturday Night Live*
* 2012: *A Place at the Table*
* 2012: *Tedis*
* 2013: *R.I.P.D.*
* 2013: *Pablo*

Diskografija
------------

* 2000: *Be Here Soon*
* 2011: *Jeff Bridges*

Išnašos
-------

1. ↑  
„Actress Dorothy Bridges dies, Mother of Beau and Jeff Bridges was 93". *Variety Magazine*. 2009-02-20. Nuoroda tikrinta 2009-04-23.
2. ↑  „Jeff Bridges Biography (1949–)". FilmReference.com. Nuoroda tikrinta 2011-09-03.
3. ↑  „Jeff Bridges is still the Dude".[neveikianti nuoroda]
4. ↑  
„Jeff Bridges Biography". *thespiannet*. Nuoroda tikrinta 2011-09-28.
5. 1 2 3 4  Teigta laidos *Inside the Actors Studio* metu, 2003 m.
6. ↑  
Sheridan, Emily (2010-03-08). „Fifth time lucky Oscar winner Jeff Bridges pays tribute to his 'gorgeous wife of 33 years' at Governors Ball". *Daily Mail*. Nuoroda tikrinta 2010-03-08. `{{cite news}}`: Nežinomas parametras `|locations=` ignoruotas (pagalba)
7. ↑  Bridges, Jeff (guest) (2004-06-24). „'The Door in the Floor': Actor Jeff Bridges". *USA Today*. Nuoroda tikrinta 2011-08-06.
8. ↑  Interview/Testimonial video.
9. ↑  „Photography". JeffBridges.com. Suarchyvuotas originalas 2010-05-29. Nuoroda tikrinta 2010-08-16.
10. ↑  powerHouse Books, 2003, ISBN 1-57687-177-0; Library of Congress control number: 2003046711
11. ↑  „Library of Congress Online Catalogs".
12. ↑  „pictures". Suarchyvuotas originalas 2004-10-30. Nuoroda tikrinta 2014-01-27.
13. ↑  „Pictures: Jeff Bridges" by Jeff Bridges. Published 2003.

Nuorodos
--------

|  |  |
| --- | --- |
|  | **Vikiteka: Jeff Bridges** – vaizdinė ir garsinė medžiaga  |

* imdb.com: Jeff Bridges
* Oficiali svetainė